এদিকে শিশু ধর্ষণ মামলার একমাত্র আসামী গ্রেফতার না হওয়ায় উদ্বেগ প্রকাশ করেছে বিভিন্ন সংস্থা। নারী ও শিশু সুরক্ষা নেটওয়ার্কের সভাপতি আবু মোর্শেদ চৌধুরী ক্ষোভ প্রকাশ করে বলেন, ‘দেশে সাম্প্রতিক সময়ে ধর্ষণ ও নারী সহিংসতা বেড়ে গেছে। উখিয়ায় শিশু ধর্ষণের ঘটনায় ২৬ দিনেও একমাত্র আসামী গ্রেফতার না হওয়া উদ্বেগজনক। আসামী গ্রেফতার না হলে অন্যদের মধ্যেও এ ধরনের অপরাধ করার প্রবণতা বৃদ্ধি পাবে।’